Syv unikke Bruxelles-hoteller | Scandinavian Traveler
Armand Blaton-suiten på Hotel Amigo
Foto: Foto: Hotel Amigo
Syv unikke hoteller i Bruxelles
Bruxelles kalder! Byens hotelscene bliver mere og mere eklektisk med koncept-hoteller ved siden af herskabelige klassikere. Og mange af dem tilbyder rabat, når EU-kontorerne lukker i weekenden.
Pantone Hotel er den berømte farveeksperts første og eneste strejftog ind i hoteldriftens verden, og stedet er lige så farverigt, som man kunne forvente, med hver etage i sin egen palet. Det lokale farvestrejf leveres af den belgiske fotograf Victor Levy, hvis værker pryder 61 værelser. Det legesyge hotel i Saint-Gilles byder på stilfuld overnatning til en pris, der ikke vil ruinere dig
1 Place Loix, Bruxelles
Foto: Hotel Le Dixseptième
Hotel Le Dixseptième er diskret og luksuriøst, og her finder du ro og forrygende beliggenhed – bare et stenkast fra Grand Place. Det ligger i et byhus, som siges at være bygget til den spanske ambassadør i 1600-tallet, og det storslåede firestjernede hotel er meget efterspurgt – mange af suiterne og lejlighederne har udsigt til haven bagtil. Men der findes mere prisvenlige alternativer.
Rue de la Madeleine 25, Bruxelles
ledixseptieme.be
Foto: Zoom Hotel
Zoom er en hyldest til fotografiets kunstart og til hip and happening, for det er nemlig hotel og galleri i samme pakke med en legesyg indretning. Væggene på det venlige og afslappede hotel er således dækket af fotografier, vintage-kameraer og andre fotorelaterede genstande. Zoom er et lille, intimt sted med 37 værelser i en rolig sidegade til shoppingparadiset Avenue Louise. Ekstra bonus: de serverer lokale øl fra mikrobryggerier og andre belgiske lækkerier i baren.
Rue de la Concorde 59, Bruxelles
Zoomhotel.be
Armand Blaton-suiten på Hotel Amigo. Foto: Hotel Amigo
Det eksklusive Hotel Amigo ligger i en stor bygning fra 1700-tallet i det historiske center og tilbyder mange slags værelser og suiter. Den største af dem er Armand Blaton Suiten med sin egen tagterrasse og en forrygende udsigt over byen. Den er indrettet af Olga Polizzi og kan bedst beskrives som topmoderne luksus, fuld af unikke detaljer, bl.a. med lokalt fremstillet inventar og installationer og lidt Tintin dekorationer.
roccofortehotels.com/hotels-and-resorts/hotel-amigo/
Foto: The Hotel
De 27 etager svæver over den eksklusive Boulevard de Waterloo, og forneden støder hotellet sammen med en Prada boutique. I slutningen af 1960’erne startede The Hotel som et Hilton hotel, før det i 2013 blev ombygget for 35 millioner euro til sin nuværende skikkelse. Det anses for en af Bruxelles’ fornemste adresser, og der er over 400 værelser og suiter at vælge imellem i dette storslåede monument for luksus.
thehotel.be
Den gamle airstream-campingvogn på Vintage Hotel. Foto: Vintage Hotel
Som navnet antyder, hylder indretningen af Hotel Vintage fortiden, men på en cool, nutidig måde. Design-nørder vil genkende mange af møblerne – de fælles opholdsområder og de 38 værelser er fulde af klassikere fra midten af forrige århundrede. Hvis du vil have overnatning med endnu mere karakter, så kan du satse på en overnatning i en gammel ‘airstream’ campingvogn, designet af Wally Byan in 1958 og parkeret i gården.
vintagehotel.be
Foto: Agenda Louise Hotel
Agenda Louise er et venligt, familiedrevet hotel og en fremragende 3-stjernet mulighed i Ixelles-distriktet på en stille sidegade til Avenue Louise i den øvre bydel, 20 minutters gang fra byens centrum. Hotellets 33 værelser er nyrenoverede med neutral indretning, og nogle af dem ligger ud til den stille baghave. Til længere ophold har hotellet studio-lejligheder i to separate bygninger i nærheden. En udmærket valgmulighed til et mindre budget.
Rue de Florence 6, Bruxelles
hotel-agenda.com
Publiceret: 10 august, 2018
Smuk arkitektur i Bruxelles
Bruxelles har ikke et museum for moderne kunst, men på sin vis er byen i sig selv et kunstmuseum. Byen huser nogle af Europas fineste eksempler på Art Deco og Art Nouveau-bygninger, og mange af dem er åbne for offentligheden. Læs mere
Tips fra SAS Crew: Bruxelles
Mange mennesker tænker udelukkende på Bruxelles som EU's administrative centrum - men purseren Paal Ole Sand ved, at der findes en anden, mere velsmagende side af den smukke by. Læs mere